Caenolestes fuliginosus

Caenolestes fuligionosus é unha especie de mamífero marsupial da orde dos paucituberculados, familia dos cenoléstidos e xénero Caenolestes,Gardner, A. L.(2005): Order Paucituberculata. En: Wilson, D. E. & Reeder, D. M., eds. Mammal Species of the World. 3 ed. Baltimore: Johns Hopkins University Press. ISBN 978-0-8018-8221-0, pp. 19–20.

É a máis coñecida das seis especies sobreviventes da orde dos paucituberculados (sarigüeias rato).

 Hábitat e distribución 
miniatura|esquerda|200px|Distribución de Caenolestes fuligoinosus.
A especie habita nos bosques alpinos e en praderías dos Andes, no norte o e o oeste do Ecuador e de Colombia, e o noroeste de Venezuela.

En Colombia encóntrase desde os 2.000 até os 3.800 m de altitude, e no Ecuador desde os 1.600 aos 4.000 m.Patterson, B.; Gomez-Laverde, M. & Delgado, C., asesores (2008): Caenolestes fuligionosus na Lista vermella de especies ameazadas da UICN.

É un animal terrícola, aínda que pode agatuñar os troncos das árbores.

 Ameazas 
Caenolestes fuligionosus non sofre ameazas importantes. Porén, nalgunhas localidades, nas praderías do seu hábitat, ten que competir co pastoreo do gando.

 Subespecies 
A especie Caenolestes fuligionosus foi descrita por primeira vez en 1863 polo zoólogo inglés Robert Fisher Tomes, no seu traballo "Notice of a new American form of marsupial", publicado nas páxinas 50–51 da revista Proc. Zool. Soc. Lond.

Recoñécense na actualidade a tres subespecies seguintes:
 Caenolestes fuliginosus centralis Bublitz, 1987.
 Caenolestes fuliginosus fuliginosus Tomes, 1863.En: Proc. Zool. Soc. Lond., 1863, 51: pp. 50–51. 
 Caenolestes fuliginosus obscurus Thomas, 1895.

 Notas 

 Véxase tamén 


 Bibliografía 
 McKenna, M. C. & Bell, S. K. (1997): Classification of Mammals Above the Species Level. Nova York: Columbia University Press. ISBN 0-231-11013-8.
 Wilson, D. E. & Reeder D. M., editors (2005): Mammal Species of the World. A Taxonomic and Geographic Reference (3rd ed). Baltimore: Johns Hopkins University Press. ISBN 1-800-537-5487.

 Outros artigos 
 Cenoléstidos
 Caenolestes

 Ligazóns externas 
 Caenolestes fuliginosus en Animal Diversity Web . Consultada o 16 de maio de 2015.

Categoría:Marsupiais
Categoría:Mamíferos de Colombia
Categoría:Mamíferos de Ecuador
Categoría:Animais descritos en 1863